المصرولوچيا او علم المصريات - بالانجليزى ايچيپتولوچى Egyptology / و بالفرنساوى Egyptologie / و بالألمانى Ägyptologie - ، ده علم بيدرس كل اثار وتاريخ دولة مصر القديمه, ومجال علم المصرولوجيا متحدد بالدوله المصريه من الفترة اللى قبل العصور الفرعونيه لحد تحرير العرب لمصر و شمال افريقيا, وعشان الاهميه التاريخيه و الثقافيه للدوله المصريه القديمه اتعمل علم مستقل بذاته ومن اعظم العلماء اللى كان ليهم اسهامات اساسيه فى علم المصريات العالم الفرنساوى شامبوليون والعلما ماسبيرو و مارييت و الانجليزى هارولد كارتر وغيرهم كتير. وفيه حالة احساس ولع و هوس بالمصريات واهتمام بكل حاجة بتخص قدماء المصريين والفن المصرى القديم. كتير من الرسامين الفرنساويين اتاثرو بالاثار المصريه و عبرو عنها فى رسومات كتيره موجود منها فى موسوعة وصف مصر, ده غير الرسامين اللى عبرو بعد كده فى لوحات عن تصورهم و رؤيتهم للحضاره المصريه فى اوقات مختلفه. بدايات علم المصريات.